Ճէք Ֆալահի

Ճէք Ռայըն Ֆալահի (, ծնած 20 Փետրուար, 1989, Ան Հարպըր, Միշիկըն, ԱՄՆ) Ամերիկացի դերասան մըն է: 2014-ին, ան ստանձնած է գլխաւոր Քոնըր Ուալշի () դերը ABC կայանի տրամա How to Get Away with Murder հեռուստաշարին մէջ, Վայոլա Տէյվիսի կողքին:

 Վաղ Կեանք 
Ֆալահին ծնած եւ մեծցած է Ան Հարպըր, Միշիկըն, ԱՄՆ: Զաւակն է խօսակցական ախտաբան մօր մը եւ բժիշկ հօր մը: Ունի Իրլանտական եւ Իտալական ծիներ: Ֆալահին յաճախած է կաթողիկէ դպրոց մը: Սկսած է իր դերասանական ասպարէզը, երբ կը յաճախէր Huron High School դպրոցը: 2011-ին Ֆալահին աւարտեց New York University համալսարանի Tisch School of the Arts դպրոցէն, ունենալով BFA՝ թատերական ներկայացման մէջ, ուր ան նաեւ դերեր ստանձնեց տարբեր տեսակի թատերական ներկայացումներու մէջ, ինչպէս Love's Labour's Lost, A Midsummer Night's Dream եւ Company: Իր առաջին ֆիլմի գործը եղաւ 2012-ին, երբ իբրեւ հիւր ներկայացաւ Submissions Only հեռուստաշարին մէջ։ Նոյն տարուան մէջ ստանձնեց գլխաւոր դեր մը՝ Sunburn ֆիլմին մէջ: Ան շարունակեց սորվիլ դերասանական արուեստը International Theater Workshop ուսումնարանին մէջ, Ամսթըրտամ:

 Ասպարեզ 
Ֆալահիին առաջին հեռուստաշարի դերը եղաւ 2013-ին, երբ իբրեւ հիւր մաս կազմեց The CW կայանի կատակերգական տրամա The Carrie Diaries հեռուստաշարի դերասանական խմբակին, որմէ ետք ալ դեր մը ստանձնեց NBC կայանի Ironside հեռուստաշարին մէջ։ Դեր մը ստանձնեց Lifetime կայանի Escape from Polygamy ֆիլմին մէջ, որ առաջին անգամ թողարկուեցաւ 24 Օգոստոս, 2013-ին: 

Ժամանակի ընթացքին ան տարբեր տեսակի դերեր ստանձնեց տարբեր ֆիլմերու մէջ, ինչպէս Hunter, Blood and Circumstance եւ Slider: 2014-ին ան զգայացունց Rage ֆիլմին մէջ դեր ստանձնեց Նիքոլըս Քէյճի հետ: Նաեւ այդ տարուան մէջ ստանձնեց Չառլի Մքպրայտի դերը, ABC Family կայանի տրամա Twisted: Ան նաեւ ստանձնեց Հենրիի դերը Lily & Kat (2015) ֆիլմին մէջ Ճէսիքա Ռոթի եւ Հանա Մուրէյի հետ:

12 Փետրուար, 2014-ին, Ֆալահին ստանձնեց Քոնըր Ուալշի դերը ABC կայանի տրամա եւ ոճրագործական How to Get Away with Murder հեռուստաշարին մէջ, արտադրուած Շոնտա Ռայմզի կողմէ: Հեռուստաշարին գլխաւոր բուն դերասանը Վայոլա Տէյվիսն է, որ ստանձնած է Անալիս Քիթինկի դերը իբրեւ փաստաբան եւ իրաւագիտութեան դասատու: 

Ֆալահին հինգ գլխաւոր աշակերտներէն մէկն է, ինչպէս նաեւ Աժա Նաոմի Քինկ, Ալֆրետ Ինոք, Մաթ Մքկորի եւ Քառլա Սուզա: Հեռուստաշարին առաջին թողարկումը 25 Սեպտեմբեր, 2014-ին էր: Հեռուստաշարը ստացաւ շատ լաւ քննադատականներ եւ 14 միլիոն հեռուստադիտող, առաջին դրուագէն արդէն:

Ֆալահին նաեւ ստանձնեց դեր մը PBS կայանի տրամա Mercy Street հեռուստաշարին մէջ, որ սկսաւ իր դրուագներու թողարկումը 2016-ի Յունուարէն ետք: Ան ստանձնած էր Ֆրէնք Սթրինկֆէլոյի դերը՝ զինուոր մը պատերազմի ընթացքին:

 Մարդասիրութիւն 
20 Սեպտեմբեր, 2015-ին, Ֆալահին մաս կազմեց Nautica Malibu Triathlon մրցաշարքին եւ համաձայնելով Disney ընկերութեան հետ, որպէսզի հաւաքեն նիւթական գումար մը Los Angeles Children's Hospital հիւանդանոցին պատանեկան քաղցկեղ ունեցողներուն համար: Ֆալահի մինակը հաւաքեց $12,000:

 Դերեր 

 Ֆիլմ 
 Տարի Վերնագիր Դեր Ծանօթ2012 Sunburn Քէվըն Կարճ ֆիլմ2013 Campus Life Էլիըթ 2013 Hunter Կէվին 2014 Rage Էվըն 2014 Blood and Circumstance Տէնի Սթապլըր 2014 Slider Փարքըր Փիրս 2015 Blowtorch Մայքըլ Վարտի 2015 Untitled Ari Gold Project Ճիմի 2015 Lily & Kat  Հենրի 2015 Cardboard Boxer

 Հեռուստաշար 
 Տարի Վերնագիր Դեր Ծանօթ 2012 Submissions Only Աշակերտ Դրուագ՝ "The Growing Interconnectedness" 2013 The Carrie Diaries Քոլին Դրուագ՝ "Hush Hush" 2013 Ironside Սքոթ Տոլըն Դրուագ՝ "Hidden Agenda" 2013 Escape from Polygamy Ռայտըր Television film 2014 Twisted Չառլի Մքպրայտ 8 դրուագներ 2014–ներկայ How to Get Away with Murder  Քանըր Ուալշ 30 դրուագներ 2016 Mercy Street Ֆրենք Սթրինկֆելո 4 դրուագ

 Ծանօթագրութիւններ 

Ստորոգութիւն:1989 ծնունդներ
Ստորոգութիւն:20 Փետրուարի ծնունդներ